2023 6 22
LT
Europos Sąjungos oficialusis leidinys
C 220/11
PALANKIAI VERTINA KOMISIJOS KETINIMĄ IR RAGINA VALSTYBES NARES IMTIS ŠIŲ VEIKSMŲ: 14. atsižvelgti į augalų apsaugos produktų ar biocidinių produktų naudojimo keliamą atsparumo žmonėms skirtoms ir veterinarinėms antimikrobinėms medžiagoms vystymosi riziką, remiantis moksliniais tyrimais ir įrodymais, atliekant saugos vertinimą ir priimant sprendimus dėl šių produktų, taip pat atitinkamais atvejais peržiūrint sprendimus, jei atsiranda naujų įrodymų.
Prireikus turėtų būti nustatytos tinkamos atitinkamų produktų naudojimo sąlygos ar apribojimai.
E.
Su antimikrobinių medžiagų vartojimu ir atsparumu antimikrobinėms medžiagoms susiję rekomenduojami tikslai
PRAŠO VALSTYBIŲ NARIŲ: 15. imtis tinkamų nacionalinių priemonių siekiant užtikrinti, kad iki 2030 m. bendras žmonių suvartojamų antibiotikų kiekis (nustatytoji paros dozė 1 000 gyventojų per dieną) ambulatoriniame ir ligoninių sektoriuose, įskaitant ilgalaikės priežiūros įstaigas ir priežiūrą namuose, Sąjungoje sumažėtų 20 proc., palyginti su 2019 baziniais metais; 16. imtis tinkamų nacionalinių priemonių siekiant užtikrinti, kad iki 2030 m. bent 65 proc. visų žmonių suvartojamų antibiotikų priklausytų įprastinių antibiotikų grupei, kaip apibrėžta PSO klasifikacijoje „AWaRe“ (64); 17.
imtis tinkamų nacionalinių priemonių siekiant užtikrinti, kad iki 2030 m. bendras sergamumas kraujo infekcijomis, sukeltomis meticilinui atsparaus Staphylococcus aureus (MRSA), (skaičius 100 000 gyventojų) ES sumažėtų 15 proc., palyginti su 2019 baziniais metais; 18. imtis tinkamų nacionalinių priemonių siekiant užtikrinti, kad iki 2030 m. bendras sergamumas kraujo infekcijomis, sukeltomis trečiosios kartos cefalosporinams atsparios Escherichia coli (skaičius 100 000 gyventojų), ES sumažėtų 10 proc., palyginti su 2019 baziniais metais; 19. imtis tinkamų nacionalinių priemonių siekiant užtikrinti, kad iki 2030 m. bendras sergamumas kraujo infekcijomis, sukeltomis karbapenemams atsparios Klebsiella pneumoniae (skaičius 100 000 gyventojų), ES sumažėtų 5 proc., palyginti su 2019 baziniais metais.
Valstybių narių rekomenduojamas individualus indėlis šiems Sąjungos tikslams pasiekti pateikiamas šios rekomendacijos priede; 20. nustatyti rodiklius, kurie padėtų pasiekti rekomenduojamus tikslus, taip pat tikslus dėl kitų su AAM susijusių aspektų, pavyzdžiui, infekcijų prevencijos kontrolės, antimikrobinio gydymo priežiūros, vaistų skyrimo praktikos ir mokymo, ir dalytis su šių rodiklių naudojimu susijusios geriausios praktikos pavyzdžiais.
PALANKIAI VERTINA KOMISIJOS KETINIMĄ IR RAGINA VALSTYBES NARES IMTIS ŠIŲ VEIKSMŲ: 21. nustatyti tinkamas priemones, kuriomis būtų prisidedama prie strategijos „Nuo ūkio iki stalo“ ir Nulinės taršos veiksmų plano tikslo – iki 2030 m.
50 proc. sumažinti bendrą ES parduodamų antimikrobinių medžiagų, naudojamų ūkiniams gyvūnams ir akvakultūrai, kiekį.
F.
Informuotumo didinimas, švietimas ir mokymas
RAGINA VALSTYBES NARES: 22. bendradarbiaujant su aukštojo ir profesinio mokymo įstaigomis ir suinteresuotaisiais subjektais, taip pat pasitelkiant pedagogines ir elgsenos įžvalgas, užtikrinti, kad į nacionalines tęstinio švietimo programas ir mokymo planus, inter alia, medicinos, slaugos, akušerijos, farmacijos, odontologijos, veterinarijos, žemės ūkio ir agronomijos, aplinkos ir ekologijos mokslų srityse, atitinkamai būtų įtrauktas privalomas tarpsektorinis mokymas ir kompetencijos AAM, infekcijų prevencijos ir kontrolės, rizikos aplinkai, biologinio saugumo ir antimikrobinio gydymo priežiūros, įskaitant apdairų antimikrobinių medžiagų naudojimą, klausimais; (64) https://www.who.int/publications/i/item/2021-aware-classification.